S'inaugura la VII Fira del Porrat d'Alaquàs
30/04/2007 8:56:00

# S'inaugura la VII Fira del Porrat d'Alaquàs

*   30/04/2007 8:56:00
*   [Imprimir](#)
*   Compartir
*    https://www.alaquas.org/documento.asp?id\_do=10110

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10110%2F0&title=Ajuntament%20d%27Alaqu%C3%A0s.%20Premsa.S%27inaugura%20la%20VII%20Fira%20del%20Porrat%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10110/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10110/10110_Form_4.jpg)](https://www.alaquas.org/ficheros/documentos/2007/2/10110/10110_Form_10.jpg "<a href='https://www.alaquas.org/ficheros/documentos/2007/2/10110/10110_Form_10.jpg' target=_blank><i class='fa fa-external-link' aria-hidden='true'></i>.S'inaugura la VII Fira del Porrat d'Alaquàs</a>")

El dissabte va haver jocs infantils i el diumenge es cuinaran les tradicionals calderes "d'arròs amb fesols i naps" per a tota la població

Alaquàs ha acollit aquest cap de setmana la VII edició de la tradicional Fira del Porrat ubicada al parc del Roser i als carrers Antonia Maria de Oviedo, Vicent Andrés Estellés i al passatge Amadeu Aguilar. La inauguració oficial d'aquesta nova edició va celebrar-se el divendres 27 d'abril a partir de les 21 hores i va donar pas a una completa programació en què ha hagut festa per als més menuts, jocs tradicionals, sopars populars i el cuinat de les típiques calderes d'arròs amb fesols i naps per a tota la població.

La cercavila inaugural ha estat encapçalada per l'Alcalde d'Alaquàs, Jorge Alarte, el President de l'Orde Mínima Seglar, Josep Chuan Julià, el President de la Penya El Foc, Paco Martínez, membres de la Corporació Municipal i centenars de persones.

Durant la jornada del dissabte 28 d'abril va  programar-se a partir de les 11 hores la celebració de la Gran Matinal infantil amb jocs per als menuts i un parc d'atraccions on les xiquetes i xiquets d'Alaquàs han gaudit durant dos jornades. El lliurament dels premis del Concurs de Dibuix va ser a partir de les 13 hores del migdia, seguit d'una original "globotà", una mascletà en què s'aconsegueix fer soroll esclatant globus.

Per la vesprada, a partir de les 18 hores, va celebrar-se la VII Marató de Truc "Festa del Porrat", que organitza l'associació El Retruc. La jornada de dissabte va finalitzar amb el tradicional sopar popular al parc del Roser i una revetlla patrocinada per l'Ajuntament d'Alaquàs.

El diumenge 29 es cuinaran les tradicionals calderes de Sant Francesc de Paula a partir de les 8 hores del matí. Està previst que es reparteixquen un total de 4.000 racions d'arròs amb fesols i naps, plat típic de la gastronomia de l'Horta, a partir de les 14 hores.

La festa finalitzarà per la vesprada després de la tradicional missa i el novenari al que seguirà el trasllat de la imatge de Sant Francesc de Paula a la seua capella, situada al Passatge Amadeu Aguilar. A les 23 hores es realitzarà la Clausura Oficial del Porrat 2007.

Enguany la festivitat de Sant Francesc de Paula ve marcada per la celebració del V Centenari de la mort del patró de la ciutat. Dos components han protagonitzat des de sempre aquesta festivitat; per una banda l'aspecte religiós, i per l'altra, el lúdic. Tot i això, en les últimes dues dècades, l'aspecte lúdic havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya del Foc 2000 van decidir donar-li un nou impuls a la festivitat amb la introducció d'alguns elements lúdics entre els quals es troba aquesta Festa del Porrat.